钦定古今图书集成/明伦汇编/氏族典/第258卷 > 王元载
## 钦定古今图书集成/明伦汇编/氏族典/第258卷 > 王元载

按《南齐书王元载传》：“元载字彦休，下邳人也。祖宰，伪
北地太守。父蕤，东莞太守。元载泰始初为长水校尉，
随张永征彭城，台军大败，以元载士望，板为徐州刺
史、持节监徐州豫州梁郡军事、宁朔将军。沈攸之之
难，元载起义送诚，封鄂县子。建元元年，为左民尚书。
永明四年，为持节监兖州缘淮诸军事、平北将军、兖”
州刺史。六年卒，谥“烈子。”